open-index/open-wikipedia-markdown huggingface dataset:
Azimuts

**Azimuts** ir leņķis starp atskaites plakni un punktu. Parasti to izsaka grādos un mēra pulksteņrādītāja virzienā, par atskaites plakni ņemot virzienu uz ziemeļiem. Azimuta koncepciju izmanto tādās praktiskās nozarēs kā navigācija, astronomija, kartogrāfija, šahtu ierīkošana, artilērija. Vārds "azimuts" ir aizgūts no arābu valodas السمت (*as-sumūt*), kas nozīmē "ceļi", saistot to ar ceļiem vai virzieniem, uz kuru virzīta persona.

Galvenie virzieni:

Ja par atskaites plakni ņem ģeogrāfisko meridiānu, tad azimutu sauc par īsto. Ja par atskaites plakni ņem magnētisko meridiānu, t.i., virzienu uz magnētisko ziemeļpolu, tad azimutu sauc par magnētisko. Ja azimutu mēra ar magnētisko kompasu, tad viegli noteikt magnētisko meridiānu. Lai pārietu uz īsto meridiānu, jāzina magnētiskā deklinācija jeb nobīde noteiktā punktā. Magnētiskā deklinācija tiek norādīta uz daudzām kartēm.

## Ārējās saites
Bronksa

thumb|250px|Bronksas (dzeltenā krāsā) atrašanās vieta Ņujorkā.

**Bronksa** () ir viens no pieciem Ņujorkas rajoniem. Bronksa ir vienīgais no Ņujorkas rajoniem, kurš atrodas kontinentā. 2005. gadā Bronksā dzīvoja 1,358 miljoni iedzīvotāju.

Bronksas rajonā atrodas lielākais zooloģiskais dārzs Savienotajās Valstīs — Bronksas Zooloģiskais dārzs.

## Piezīmes

## Ārējās saites
Ērgļi

**Ērgļi** var būt:
* Ērgļi — vanagu dzimtas putni;
* Ērgļi — apdzīvota vieta Ērgļu pagastā;
* Ērgļi — apdzīvota vieta Brunavas pagastā;
* Ērgļi — bijusī dzelzceļa stacija.

## Skatīt arī
* Ērglis
* Ērgļu HES
* Ērgļu novads
* Ērgļu pagasts
Ērgļi (putni)

**Ērgļi** ir liela auguma vanagu dzimtas (*Accipitridae*) plēsīgie putni, kuri nav apvienoti vienā grupā jeb ģintī, turklāt tie visi nebūt nav tuvu radniecīgi. Kopumā ir apmēram 60 ērgļu sugas, no kurām lielākā daļa dzīvo Eirāzijā un Āfrikā. Divas sugas ir sastopamas ASV un Kanādā. Vēl deviņas ērgļu sugas sastopamas Centrālamerikā un Dienvidamerikā, bet Austrālijā dzīvo trīs sugas.

## Kopīgās īpašības
Visi ērgļi ir lieli, specīgi plēsīgie putni. Tiem ir liela galva un masīvs, līks knābis, pēdas un pirksti muskuļotas, labi attīstītas ar gariem, asiem, spēcīgiem nagiem. Pat vismazākajiem ērgļiem, piemēram, pundurērglim (*Hieraaetus pennatus*), kurš ir apmēram vienā augumā ar peļu klijānu (*Buteo buteo*) un rudastes klijānu (*Buteo jamaicensis*), spārni, salīdzinot ar šiem klijāniem, ir garāki un platāki. Tā lidojums ir taisnāks, spēcīgāks un ātrāks. Ērglim ir ļoti laba redze, piemēram Marsa ērglim, salīdzinot ar cilvēku, ir 3,6 reizes labāka redze. Tādējādi ērglis spēj saskatīt iespējamo upuri no ļoti liela attāluma. Ērgļa labo redzi nodrošina  īpaši lielās zīlītes, kas maksimāli samazina gaismas difrakciju (izkliedi), tai ienākot acs lēcā.

Lielākā daļa ērgļu sugu kopīgi ar maitas putniem ir vieni no vislielākajiem plēsīgajiem putniem. Visām ērgļu sugām mātītes ir lielākas nekā tēviņi. Mazākais no ērgļiem ir Nikobāru čūskērglis (*Spilornis klossi*), kura mazāko īpatņu garums ir 38 cm, spārnu izplētums 85 cm, svars apmēram 450 g. Lielākie ērgļi apskatāmi sekojošā tabulā:

## Ekoloģija
Ērgļi ligzdu parasti būvē augstā koka vai uz klints malas. Daudzām sugam dējumā ir divas olas, bet vecākais un lielākais ērglēns samērā bieži nogalina savu jaunāko brāli vai māsu, līdzko tas ir izšķīlies. Parasti dominējošais ērglēns ir mātīte, tā kā tā ir lielāka un spēcīgāka par tēviņu. Vecāki neiejaucas šajās brāļu un māsu attiecībās.

Ērgļi atkarībā no tā, kurai ģintij tie pieder, barojas ar dažādiem medījumiem. Piemēram, jūras ērgļi (*Haliaeetus*) un Āzijas zivjērgļi (*Ichthyophaga*) galvenokārt medī zivis, bet tie medī arī putnus, īpaši ūdensputnus, kā arī atņem medījumu citiem plēsīgajiem putniem. Toties čūskērgļi (*Circaetus*) un akrobātērgļi (*Terathopius*) galvenokārt medī čūskas. Tipisko ērgļu ģints (*Aquila*) sugas pamatā medī vidēja lieluma zīdītājus.  Ērgļiem ir ļoti spēcīgs pēdu satvēriens, un tie spēj pacelt gaisā lielus upurus. Baltgalvas ērglis spēj pacelt gaisā vislielāko smagumu no visiem putniem pasaulē. Šis spēcīgais putns spēj pacelt, piemēram, 6,8 kg melnastes brieža mazuli. Tomēr dažas ērgļu sugas mēdz medīt dzīvniekus, kas ir lielāki un smagāki par pašiem putniem. Šādu lielu medījumu tie apēd uzreiz uz zemes vai sadala gabalos un pa gabalam aiznes līdz ligzdai mazuļiem. Piemēram, lielus medījumus medī klinšu ērglis un vainagērglis, kuru upuri var svērt līdz 30 kg, bet Marsa ērgļa lielākais zināmais medījums (dukuris) ir svēris 37 kg, kas ir 7—8 reizes smagāks nekā pats putns.

## Atsauces

## Ārējās saites
*IBC: Family Hawks, Eagles (Accipitridae)
*The New International Encyclopædia/Eagle
Rusj

***Rusj***, arī ***Russ*** ir 1986. gadā Polijā būvēts pasažieru prāmis, kas 1999. gadā kursēja līnijā Rīga-Stokholma un bija otrais prāmis pēc kuģa "Mihails Šolohovs", kas kursēja šai maršrutā pēc Latvijas neatkarības atjaunošanas.

## ''Rusj'' vēsture Latvijā
Prāmi *Rusj* operēja kompānija *Mono*, kas speciāli šim maršrutam nodibināja meitasuzņēmumu *[[Mono līnijas]]*. Tāpat kā prāmja "Mihails Šolohovs" darbība, arī prāmja *Rusj* darbību beidzās ar kompānijas bankrotu.
 
## Specifikācija
Kuģa *Rusj* konstrukcijā nav paredzēta priekšējā viziera un līdz ar to prāmim nav priekšējās lūkas. Interesanti, ka šo faktu kompānija pēc prāmja *[[M/S Estonia|Estonia]]* kastastrofas konkurences cīņā ar *[[Estline]]* centās izmantot kā lielu priekšrocību, iedrošinot pasažierus, ka kuģis *Rusj* ir no neslīkstošajiem un drošākajiem kuģiem.

## Atsauces
Stenders

**Stenders** (, no *Ständer* — 'balsts'; sieviešu dzimtē Stendere) ir vācu cilmes uzvārds. Cilvēki ar šo uzvārdu: 

* Gothards Frīdrihs Stenders, saukts par Veco Stenderu (1714—1796) — teologs un apgaismotājs, Sēlpils un Sunākstes luterāņu mācītājs, latviešu laicīgās rakstniecības dibinātājs
* Aleksandrs Johans Stenders, saukts par Jauno Stenderu (1744—1819) — teologs un apgaismotājs, Sēlpils pilskunga tiesas prāvests, Sēlpils un Sunākstes luterāņu mācītājs
* Johans Kristiāns Stenders (1787—1862) — teologs un rakstnieks, Sēlpils un Sunākstes luterāņu mācītājs
* Kārlis Gotlobs Stenders (1830—1894) — Sēlpils un Sunākstes luterāņu mācītājs
* Johans Stenders (1864—1945) — Sunākstes baznīcas luterāņu mācītājs
* Johans Stenders (1899—1974) — militārpersona, Lāčplēša kara ordeņa kavalieris.

## Citas nozīmes
* Stendera ziepju fabrika
Ērglis

**Ērglis** var būt:

* Ērglis, putns;
* Ērglis, zvaigznājs;
* Ērglis, uzvārds.

## Skatīt arī
* Ērgle
* Ērgļi
Paulīniešu ordenis

**Paulīniešu ordenis**, pilnais nosaukums: **Sv. Paula Eremīta ordenis** ( *(O.S.P.P.E)*; , ), arī **Paulīnieši** (, , ) ir 13. gadsimtā dibināts katoļu mūku ordenis, kas nosaukts par godu Paulam Tēbietim (jeb Paulam no Tēbām), 4. gadsimta svētajam, kuru uzskata par pirmo kristiešu mūku vientuļnieku (eremītu).

## Vēsture

Ordeni izveidoja Eisefijs Svētlaimīgais aptuveni 1250. gadā Estergomā (, mūsdienu Ungārija), apvienojot Pečas () bīskapa Bērtuļa 1215. gadā izveidoto mūku kopienu un savus sekotājus. Kopienā iesaistījās mūki, kuri idealizēja pirmo kristīgo eremītu dzīvesveidu un centienus, tāpēc ordeni nosauca par godu pirmajam mūkam-vientuļniekam Paulam Tēbietim.

1263. gadā ordenis saņēma no Pečas bīskapa statūtus. 1308. gadā Svētais Krēsls apstiprināja Paulīniešu ordeņa izveidošanu un piešķīra tam jaunus statūtus, kam par pamatu bija Svētā Augustīna noformulētie ideālā kristieša dzīves noteikumi (līdz ar to ordenis vairs nebija Pečas bīskapijas jurisdikcijā).

1381. gadā no Venēcijas atveda sv. Paula, ordeņa aizgādņa kaulus. Paulīniešu kopienas izplatījās visā Centrāleiropā.

1382. gadā Čenstohovā tika nodibināts Jasnogoras () paulīniešu klosteris.

16. gadsimtā Sv. Romas impērijā valdot Hābsburgu dinastijai, ordenis krita nežēlastībā. Varas iestādes slēdza paulīniešu klosterus Austrijā, Ungārijā, Bohēmijā. Ordeņa dzīve pārcēlās uz Poliju.

20. gadsimta sākumā ordenim bija saglabājušies vairs tikai 2 klosteri: pie Čenstohovas un Krakovā (Naskalkas klosteris pie Sv. Staņislava baznīcas). Gadsimta otrajā pusē sākās ordeņa atdzimšana: pieauga brāļu skaits, klosteri, jaunas kopienas.

Mūsdienās ordenis apvieno autonomus klosterus, kuru kopienas dzīvo, ievērojot paulīniešu ordeņa statūtus. 2007. gadā ordenim bija 70 klosteru (17 Polijā), bez tam ordeņa mītnes ir arī Itālijā, Ungārijā, Horvātijā, Ukrainā, Baltkrievijā, Slovākijā, Vācijā, Beļģijā, ASV, Austrālijā un vairākās Āfrikas valstīs.

Ordenī ir 506 mūki, no kuriem 317 ir priesteri.

## Ārējās saites

* ''Ordo Fratrum S. Pauli Primi Eremitae'' - statistika
* Paulīniešu ordeņa mājas lapa Polijā
* Paulīniešu ordeņa mājas lapa Vācijā
* Paulīniešu ordeņa mājas lapa ASV
* Paulīniešu ordeņa mājas lapa Ungārijā
Latīņamerika

**Latīņamerika** (,  vai *América Latina*, ) ir Amerikas reģions, kurā dominējošās ir romāņu (latīņu) valodas: spāņu, portugāļu un franču. Tās kopējā platība ir 20,1 miljoni km² (13% no Zemes sauszemes platības), kopējais iedzīvotāju skaits ir 626 miljoni (2018. gadā), un lielākās aglomerācijas ir Sanpaulu un Mehiko. Latīņamerikā ietilpst visa Dienvidamerika, izņemot Surinamu un Gajānu, kurās valsts valodas attiecīgi ir nīderlandiešu un angļu valoda. Bez Dienvidamerikas ietilpst arī Centrālamerika, Meksika, kā arī Karību reģiona valstis un atkarīgās teritorijas ar oficiālo spāņu un franču valodu.

## Valstis
Latiņamerikā ietilpst valstis, kurās ir izplatītas romāņu valodas.

: Nav suverēna valsts

## Valodas
Spāņu valodā runā lielākajā daļa Latīņamerikas valstu. Portugāļu valodu galvenokārt izmanto Brazīlijā. Franču valodu izmanto Karību reģionā: Gvadelupa, Martinika, Gviāna un Haiti, kā arī Gviāna Dienvidamerikā.

Latīņamerikā izplatītas arī citas indoeiropiešu valodas: angļu valodā runā dažviet Argentīnā, Nikaragvā, Panamā un Puertoriko. Vācu valodu bieži izmanto Brazīlijā, Čīlē un Argentīnā.

## Atsauces

## Ārējās saites
Warriors (nozīmju atdalīšana)

**Warriors** var būt:

* Goldensteitas "Warriors" — ASV basketbola klubs;
* Glāzgovas "Warriors" — Skotijas regbija klubs.
Steitenailenda

thumb|250px|Steitenailendas (dzeltenā krāsā) atrašanās vieta Ņujorkā.

**Steitenailenda** (, lenapiešu: *Eghquaons*, ) ir viens no pieciem Ņujorkas rajoniem, atrodas uz tāda paša nosaukuma salas. Ģeogrāfiski šis rajons atrodas attālu no Ņujorkas centra. Steitenailendā dzīvo vismazāk iedzīvotāju no visiem Ņujorkas rajoniem.

## Atsauces un piezīmes

## Ārējās saites
Bruklina

**Bruklina** () ir viens no pieciem Ņujorkas rajoniem, kas atrodas Longailendas salas rietumos. Bruklinā dzīvo visvairāk iedzīvotāju no visiem pieciem Ņujorkas rajoniem – 2,3 miljoni, arī vairāki simti tūkstoši imigrantu.

## Atsauces un piezīmes

## Ārējās saites
Kvīnsa

thumb|250px|Kvīnsas (dzeltenā krāsā) atrašanās vieta Ņujorkā.

**Kvīnsa** () no pieciem Ņujorkas rajoniem ir lielākais pēc platības (280 km²) un otrs lielākais pēc iedzīvotāju skaita. Kvīnsa atrodas uz Longailendas salas, to apskalo Atlantijas okeāns. Kvīnsa ir Ņujorkas pilsētas daļa, kurā ir visneviendabīgākais etniskais sastāvs.

Kvīnsā atrodas Džona Kenedija vārdā nosauktā starptautiskā lidosta.

## Atsauces un piezīmes

## Ārējās saites
Strēlnieks (zvaigznājs)

**Strēlnieks** ir viens no 12 zodiaka zvaigznājiem. Skatoties no Zemes, Strēlnieka zvaigznājā atrodas Piena Ceļa kodols, kurš ir bagāts ar dažādiem objektiem — zvaigžņu kopām, miglājiem. Strēlnieks ir redzams vasaras naktīs, taču vēl vājāk nekā Skorpions (zvaigznājs). Senie grieķi šajā vietā pie debess iztēlojās kentauru - mītisko puszirgu, puscilvēku ar roku un bultām rokās.

## Ārējās saites
Svari (zvaigznājs)

**Svari** ir viens no 12 zodiaka zvaigznājiem. Senāk zvaigznājs tika pieskaitīts pie Skorpiona zvaigznāja un simbolizēja skorpiona spīles.

## Ārējās saites
Teleskops (zvaigznājs)

**Teleskops** (, saīsinājums: **Tel**) ir neliels un samērā vājš zvaigznājs Dienvidu debess puslodē. Tas ir mūsdienu jeb 18. gadsimtā definēts zvaigznājs, kas nepieder pie antīkajiem klasiskajiem zvaigznājiem, un tā nosaukums un simbolika ir saistīta ar astronomisko instrumentu — teleskopu. Zvaigznājs neizceļas ar ļoti spožām zvaigznēm, tomēr tam ir skaidri noteikta vieta mūsdienu debess sfēras iedalījumā un starptautiskajā astronomiskajā klasifikācijā. Debess sfērā Teleskops atrodas uz dienvidiem no debess ekvatora, Dienvidu debess puslodē. Tas robežojas ar vairākiem zvaigznājiem — ar Strēlnieku, Dienvidu Vainagu, Altāri, Pāvu, Indiāni un Mikroskopu. Zvaigznājs atrodas netālu no Piena Ceļa joslas.

Teleskopa redzamība ir būtiski atkarīga no novērotāja ģeogrāfiskā platuma. Dienvidu puslodē zvaigznājs ir labi redzams un paceļas salīdzinoši augstu virs horizonta, īpaši ziemas mēnešos. Ziemeļu puslodē tas ir novērojams galvenokārt no zemākiem platuma grādiem — pilnā apjomā uz dienvidiem no 33° ziemeļu platuma — un parasti atrodas zemu virs dienvidu horizonta; augstākos ziemeļu platuma grādos tas nav redzams. Vēsturiski Teleskops tika ieviests 1751.–1752. gadā, kad franču astronoms Nikolā Luijs de Lakajs (*Nicolas-Louis de Lacaille*), veicot sistemātiskus Dienvidu debess novērojumus Labās Cerības ragā, aprakstīja vairākus jaunus zvaigznājus, nosaucot tos par godu zinātniskajiem instrumentiem. Mūsdienās Teleskops ir viens no 88 Starptautiskās Astronomijas savienības (IAU) oficiāli atzītajiem zvaigznājiem ar precīzi noteiktām robežām un standartizētu saīsinājumu, un tas veido stabilu daļu no mūsdienu debess kartēm.

## Ārējās saites
El Ninjo

thumb|400px|Normāla gaisa un ūdens aprite Klusā okeāna dienvidu daļā
thumb|400px|Gaisa un ūdens aprite Klusā okeāna dienvidu daļā El Ninjo periodā
**El Ninjo** ( — 'mazulis') ir globāla rakstura dabas parādība, kas aptver okeānu un atmosfēru. El Ninjo un pretēja rakstura parādība — *[[La-Ninja]]* — ir visizteiktākās globālās cikliskās klimata izmaiņas, kas izpaužas vairāku gadu laikā. El Ninjo ir anomāli liels (virs 0,5 °C vairāk nekā 5 mēnešu laikā) Klusā okeāna virsmas ūdeņu temperatūras pieaugums (attiecīgi La Ninja ir šo ūdeņu temperatūras kritums). Šāda pasiltināšanās notiek neregulāri ik pēc 2 līdz 7 gadiem un turpinās parasti 1—2 gadus. El Ninjo ietekme uz dienvidu puslodes un visas pasaules klimatu ir milzīga.

El Ninjo tā nosaukta tādēļ, ka parasti sākas ap Ziemassvētkiem un vietējiem Dienvidamerikas iedzīvotājiem tā saistījās ar Kristus dzimšanu. Pirmo reizi šo terminu zinātnē sācis lietot Gilberts Tomass Volkers 1923. gadā.

## El Ninjo sākuma pazīmes
* Gaisa spiediena paaugstināšanās virs Indijas okeāna, Indonēzijas un Austrālijas.
* Gaisa spiediena pazemināšanās virs Taiti un visā Klusā okeāna centrālajā un austrumu daļā.
* Pasātu vēji Klusā okeāna dienvidu daļā pavājinās vai novirzās uz austrumiem.
* Peru apkaimē parādās silts gaiss, izraisot lietu turienes tuksnešos.
* Siltā ūdens zona izplatās no Klusā okeāna rietumdaļas uz austrumiem, nesot līdzi lietu parasti sausiem rajoniem.

## El Ninjo sekas
Siltie, ar planktonu nabadzīgie tropiskie ūdeņi ar tā saucamo El Ninjo okeāna straumi nokļūst tālu uz austrumiem un nomaina aukstās Humbolta straumes jeb Peru straumes ūdeņus. Aukstā Humbolta straume ir bagāta ar planktonu un tajā ir lieli rūpnieciski izmantojamo zivju resursi. Tādēļ ūdeņu sasilšana pie Peru krastiem El Ninjo ietekmē krasi samazina zivju nozveju un ir liels ekonomisks trieciens vietējai zvejniecībai. El Ninjo radītās lietusgāzes var izraisīt iznīcinošus plūdus vairākos Dienvidamerikas rajonos. Savukārt Austrālijā El Ninjo periodos valda liels sausums ar postošiem mežu ugunsgrēkiem.

## El Ninjo vēsture

Parasti El Ninjo notiek reizi 2—7 gados, vismaz pēdējo 300 gadu laikā, bet to lielākā daļa bijuši vāji El Ninjo.

Lieli El Ninjo notikuši 1790—1793, 1828, 1876—1878, 1891, 1925—1926, 1982—1983 un 1997—1998 gados.

Pēdējie El Ninjo notikuši 1986—1987, 1991—1992, 1993, 1994, 1997—1998 un 2002—2003 gados.

El Ninjo 1997—1998 gados bija ļoti spēcīgs un tas sev pievērsa lielu starptautisku uzmanību, savukārt 1990—1994 gados bija neparasti tas, ka El Ninjo parādījās ļoti bieži, bet vienmēr bija ļoti vājš.

## Atsauces

## Ārējās saites
Piņjiņs

**Piņjiņs** (, piņjiņs: *pīnyīn*, ), arī **ķīniešu fonētiskais alfabēts**, ir oficiāla rakstības sistēma, kā ķīniešu hieroglifus pārvērst vārdos, kas pierakstīti ar latīņu alfabēta burtiem. Šo rakstību izmanto Ķīnā, Malaizijā, Singapūrā un Taivānā. To bieži izmanto Rietumu pasaules cilvēki, lai saprastu ķīniešu valodās rakstītos tekstus. Piņjiņs ir balstīts uz mandarīnu valodas Pekinas dialektu.

## Skatīt arī
* Piņjiņa tabula

## Literatūra
* 
* 
*
Sūknis (zvaigznājs)

**Sūknis** (; saīsinājums: **Ant**) ir neliels un salīdzinoši blāvs zvaigznājs Dienvidu debess puslodē, kas nepieder pie antīkajiem, klasiskajiem zvaigznājiem. Tas tika ieviests 18. gadsimtā Jauno laiku astronomijā un atspoguļo šī laikmeta zinātnes un tehnisko izgudrojumu nozīmi debess kartogrāfijā. Zvaigznāju izveidoja franču astronoms Nikolā Lakails, nosaucot to par godu gaisa sūknim — ierīcei, ko 17.–18. gadsimtā plaši izmantoja vakuuma fizikas un ķīmijas eksperimentos (tradicionāli nosaukumu saistot ar Denisa Papēna darbiem). Debesīs Sūknis atrodas uz dienvidiem no debesu ekvatora, Dienvidu puslodes vidējos platuma grādos. Pēc Starptautiskās Astronomijas savienības (IAU) noteiktajām robežām tas aptver rektascensiju no 9ʰ27ᵐ līdz 11ʰ06ᵐ un deklināciju no −24,5° līdz −40,4°. Zvaigznājs robežojas ar vairākiem citiem zvaigznājiem, tostarp Hidru, Kausu, Kompasu, Burām un Centauru, veidojot daļu no Dienvidu debess plašās, bet salīdzinoši maz spožās zvaigžņu zonas.

Sūknī nav īpaši spožu zvaigžņu, tāpēc tas ar neapbruņotu aci ir grūti saskatāms, īpaši apvidos ar gaismas piesārņojumu. Tomēr, izmantojot binokli vai nelielu teleskopu, iespējams identificēt tā galvenās zvaigznes un vairākus dziļā kosmosa objektus, tostarp galaktikas. No Zemes Sūknis ir labi redzams Dienvidu puslodē, savukārt Ziemeļu puslodē tas novērojams tikai no zemiem platuma grādiem un parasti atrodas ļoti zemu virs horizonta vai nav redzams vispār. Labākie novērošanas apstākļi ir Dienvidu puslodes ziemas mēnešos. Mūsdienu astronomijā Sūknis ir viens no 88 oficiāli atzītajiem zvaigznājiem. IAU 1922. gadā standartizēja zvaigznāju sarakstu un saīsinājumus, bet 1928. gadā (publicēts 1930. gadā) apstiprināja precīzas robežas, kas definē zvaigznājus kā skaidri norobežotus debess apgabalus. Lai gan Sūknis nav bagāts ar spožiem objektiem, tas ieņem stabilu vietu debesu koordinātu sistēmā un tiek izmantots profesionālajā astronomijā debess kartēšanā, kā arī galaktiku un citu ekstragalaktisku objektu lokalizēšanā.

## Ārējās saites
B. B. Kings

**Railijs B. Kings** (*Riley B. King*, dzimis , miris ), pazīstams arī kā **B. B. Kings** (*B. B. King*) bija viens no vispazīstamākajiem amerikāņu blūzmeņiem. Žurnāls *[[Rolling Stone]]* viņu ir atzinis par trešo visu laiku labāko elektroģitāristu pasaulē. Par vienu no viņa īpaši slavenākajām kompozīcijām tiek uzskatīta *[[The Thrill Is Gone]]* (1969).

Tāpat kā daudzi citi blūzmeņi, viņš sāka savu profesionālo karjeru kā lauksaimnieks — nomnieks (graudnieks), bet ģitāru spēlēja brīvā laikā. 1940. gadu beigās viņš pārcēlās uz kādu Memfisas piepilsētu, kur vadīja savu radiopārraidi, uzstājoties kā *Blues Boy* ("Blūza puisis"), kas ar laiku saīsinājās līdz "B. B.". Savas pirmās dziesmas 1950. gadu sākumā viņš dziesmas ierakstīja mazā firmā ar nosaukumu RPM. Līdz pat savas dzīves beigām Kings uzstājās vairāk nekā simt reižu gadā. Savas ģitāras viņš sauca par "Lusillu".

## Diskogrāfija

## Ārējās saites

* 
*
Putnkopības saimniecība "Zaķumuiža"

**Valsts šķirnes putnkopības saimniecība "Zaķumuiža"** bija  1949. gadā dibināta putnkopības saimniecība Zaķumuižā. 

## Vēsture
1949. gadā Ropažu pagasta Zaķu ciemā nodibināja lauksaimniecības arteļus "Upmala" un "Līči".
1974. gadā nodibināja Šķirnes putnu audzētavu "Savienība", bet 1985. gadā Valsts šķirnes putnkopības saimniecību "Zaķumuiža".

1994. gadā putnkopības saimniecību privatizēja, sadalot to vairākās daļās. Inkubatora ceha nekustamo mantu privatizēja SIA firma "Molilat", bet līgumu par pieaugušo putnu ceha "Liepas" nomu ar izpirkumu noslēdza ar SIA "AR-RO". Jau 1995. gadā šo līgumu lauza un 2001. gadā cehu otrreiz privatizēja SIA "MLC" (Mārupes lauksaimniecības centrs).

## Ārējās saites
* Siguldas zonālā valsts arhīva fonda kartīte "Valsts šķirnes putnkopības saimniecība "Zaķumuiža" un tai pievienotie kolhozi. Valsts kooperatīvā ražošanas apvienība "Latvijas putnkopība un zivkopība".
Budapešta - Bamako

[right|thumb|Oficiālais drošības auto 1988. g. [Lada Ņiva]]
[right|thumb|Bērni ar rallija logo [Mahina|Mahinā, Mali]]
**Budapešta - Bamako** jeb **Lielais Āfrikas skrējiens** ir ungāru entuziastu organizēts mazbudžeta rallijreids. Rallijs startē Budapeštā Ungārijā un finišē Bamako Mali. Maršruts iet caur Ungāriju, Austriju, Itāliju, Franciju, Spāniju, Maroku, Mauritāniju un Mali. Rallija ilgums ir divas nedēļas. 

Rallijs aizsākās 2005. gadā un sacensībās piedalījās 42 ekipāžas. 2008.gadā piedalījās jau 160 ekipāžas.

## Skatīt arī
* Dakaras rallijs

## Ārējās saites
* Oficiālā vietne 
* Raksts par 2005.g. sacensībām 
* 2008.g. reportāžas
Voti

thumb|200px|Votu karogs
thumb|200px|Votu apdzīvotais areāls ''(krievu val.)''
**Voti** (pašnosaukums: *vadjalain*) neliela somugru tauta, kas dzīvo Ingrijas rietumu daļā, tagadējā Ļeņingradas apgabala dienvidrietumos. Kopskaits mūsdienās ap 70 (2002). Runā votu valodā. Oficiālas rakstības nav, eksistē neoficiālas ortogrāfijas latīņu alfabētā (vairākas) un kirilicā. Ticīgie galvenokārt pareizticīgi. Galvenā apdzīvotā vieta Krakoļje jeb Jegepere (; votu: *Jõgõperä*).

## Vēsture
Voti pirmo reizi minēti 854. gada Novgorodas hronikā, kur teikts, ka tie kopā ar slāvu ciltīm esot padzinuši vikingu kungus no savas zemes. Votzeme ilgi bija strīdus teritorija starp novgorodiešiem un zviedriem, dāņiem un livoniešiem. 1240. gadā to uz pāris gadiem iekaroja Livonijas ordenis un uzcēla pirmo Koporjes cietoksni. No 1617. gada votu zeme atradās Zviedrijas pakļautībā. Lielā Ziemeļu kara laikā to 1703. gadā iekaroja Krievija, nodibinot Ingermanlandes hercogisti, kas pastāvēja līdz 1708. gadam. Vēlāk Ingrija kļuva par vienu no Krievijas impērijas guberņām.

## Skatīt arī
* Krieviņi
* Baltijas somi

## Ārējās saites

* ''Virtual Votia''
* Krievijas Impērijas sarkanā grāmata - Voti
*VAĐĐA TODAY, is an open project run as a NGO aimed to popularize Votes' culture among the Internet community.
BSD

**BSD** (saīsinājums **Berkeley Software Distribution**) ir Unix operētājsistēmas atzars, ko no 1977. līdz 1995. gadam izstrādāja un izplatīja Bērkli Universitātes Datorsistēmu izpētes nodaļa.

Mūsdienās plašāk izplatītas ir 4 BSD operētājsistēmas:
* OpenBSD
* FreeBSD
* NetBSD
* OSX
Zaķumuižas kungu māja

right|250px|thumb|Valdenrodes (Zaķumuižas) pils 20. gs. sākumā
250px|thumb|Nodegusī Zaķumuižas pils (1918)
**Zaķumuižas kungu māja** (zināma arī kā Valdenrodes vai Zaķumuižas pils) atrodas Ropažu novada, Ropažu pagasta Zaķumuižā. Tā ir pieskaitāma pie Latvijas reģionālā dzimtenes stila (*Heimatstil*), neoklasicisma un jūgendstila simbiozes šedevriem. Būdama būtībā muižas kompleksa kungu māja, nevis pils tradicionālā izpratnē, šī būve ir celta baronam Frīdriham fon Volfam.

## Vēsture
Sakarā ar datējuma problēmām, pētnieki pils celtniecību (skat. zemāk) izvairīgi saista ar 20. gadsimta sākumu. Pirmā pasaules kara laikā, atlaidinot apkures caurules, izcēlās ugunsgrēks, kā rezultātā pils nodega. 1920. gados pili daļēji restaurēja, realizējot citu arhitektūras risinājumu. 2002. gadā pilī atkārtoti izcēlās ugunsgrēks, kas ēku iznīcināja gandrīz pilnībā. Pili vairs neatjaunoja un 2012. gada jūnijā to pilnībā nojauca. Pēc ugunsgrēka kungu māju ar piebūvēm kā pašvaldībai piederošas teritorijas "Mežziņi 1" un "Mežziņi 2" Ropažu pašvaldība piedāvāja iegādāties SIA "Sintop" par Ls 300 un Ls 500 katru. Ēka vēlāk atjaunota citā, vienkāršotā statusā kā dzīvojamā māja.

## Celtniecības datējuma problēmas
Volfu dzimtas pārstāvis N. fon Volfs (*Wolff N.*) savā darbā *Reichsfreiherren...* raksta, ka ēka celta jau 1890. gados un ka tās projektētājs bija kāds Berlīnes arhitekts. Savukārt Latvijas piļu pētnieks Dainis Bruģis apjomīgajā darbā "Historisma pilis Latvijā" rakstīja, ka pilij raksturīgais jūgendstila un neoklasicisma apvienojums liek domāt par 20. gadsimta pirmo desmitgadi kā par celtniecības uzsākšanas laiku. Versiju par vācu arhitektu Dainis Bruģis atzīst par ļoti ticamu. 

## Arhitektoniskās īpatnības
Pils arhitektoniskajā risinājumā tikai lielā kvadrātiskā torņa barokālais kupols sasaucas ar vietējā baroka iezīmēm, pārējais norāda uz Latvijai neparastu muižas kungu māju arhitektūras risinājumu. Ēkā bija vienlaicīgi īstenots ērtības gars un moderns noskaņojums savienojumā ar retrospektīvu cēlumu un stila eleganci, kas tā laika pilsoniskajām vasarnīcām un savrupnamiem nebija raksturīgi. Ēkas daudzveidīgo apjomu kārtojumu pasvītroja stāvo jumtu sarežģītais siluets un daudzās skursteņu cepures. Ēkas interjeri bija veidoti mierīga neoklasicisma garā. Celtne bija harmoniski iekļauta ainavā. Uz blakus esošo dīķi no pils veda terases un kāpnes.

Zaķumuižas pils kompleksu (bez kungu mājas) veido:
* 19. gadsimtā celtā kalpotāju dzīvojamā ēka (pamatskola),
* 19. gadsimta sākumā celtā kalpu māja,
* 19. gadsimta pirmajā pusē celtā klēts,
* 19. gadsimta beigās celtais stallis,
* parks,
* dīķi.

## Ārējās saites
* Zaķumuižas kungu māja — 2000. gada fotouzņēmums
* Zaķumuižas kungu māja — 20. gadsimta sākuma fotouzņēmumi
Žaks Binē

**Žaks Filips Marī Binē** (,  - ) bija franču matemātiķis, fiziķis un astronoms. Dzimis Rennā, miris Parīzē, Francijā. Viņš veica nozīmīgu ieguldījumu skaitļu teorijā, un matricu algebras matemātiskajos pamatos, kas vēlāk noveda pie Kaileja un citu matemātiķu atklājumiem. Viņa vārdā nosaukta Binē teorēma par godu viņa ieguldījumam tajā. Viņš tiek atzīts par pirmo, kas izveidojis matricu reizināšanas likumus 1812. gadā, kā arī par Binē formulas autoru, kas ļauj izteikt Fibonači skaitli slēgtā formā, lai arī šis rezultāts bija zināms Leonardam Eileram vairāk kā simts gadus iepriekš.

Binē 1806. gadā beidza Politehnisko skolu (l'École Polytechnique) Parīzē un 1807. gadā tajā kļuva par skolotāju. 1816. gadā viņš kļuva par tās studiju inspektoru, šajā amatā strādājot līdz 1830. gada 13. novembrim, kad viņu no ta atcēla nesen kronētais Luijs Filips, iespējams, Binē atbalsta iepriekšējam karalim Šarlam X dēļ. 1823. gadā Binē aizvietoja Žanu Delambru Francijas koledžas astronoma amatā. 1821. gadā viņš kļuva par Goda leģiona kavalieri un 1843. gadā ievēlēja Francijas Zinātņu akadēmijā.

## Ārējās saites

## Skatīt arī
* Binē-Košī identitāte
* Košī - Binē formula

## Atsauces
* John J O'Connor and Edmund F Robertson, 2005. Jacques Philippe Marie Binet. Retrieved November 21, 2005.
* William A. McWorter Jr., 2005. When the Counting Gets Tough, the Tough Count on Mathematics. Retrieved November 21, 2005.
Bank of America

thumb|250px|''Bank of America'' galvenā mītne Šarlotē

***Bank of America*** ir viena no lielākajām ASV komercbankām.

Bankas lielā tirgus daļa, uzņēmējdarbība un ekonomiskā ietekme ir izraisījusi daudzas tiesas prāvas un izmeklēšanas gan saistībā ar hipotēkām, gan finanšu informācijas atklāšanu, kas aizsākās 2008. gada finanšu krīzes laikā. Kopš 20. gadsimta sākuma tās korporatīvā prakse apkalpot vidusslāņa un plašākas banku kopienas ir nodrošinājusi ievērojamu tirgus daļu. Bank of America tirgus kapitalizācija 2018. gada augustā bija 313,5 miljardi ASV dolāru, kas to padara par 13. lielāko uzņēmumu pasaulē. Kā sestais lielākais ASV publiskais uzņēmums tā 2018. gada jūnijā bija guvusi 102,98 miljardus ASV dolāru apgrozījumā.

## Vēsture

Pirms 1998. gada banka bija pazīstama kā *NationsBank*, kad tā iegādājās Sanfrancisko bāzēto *BankAmerica* un ieguva pašreizējo nosaukumu. *BankAmerica*, kuras saknes meklējamas 1904. gadā dibinātajā *Bank of Italy*, kas orientējās uz imigrantu apkalpošanu, bija nonākusi finansiālās grūtībās neveiksmīgu kapitālieguldījumu Latīņamerikā dēļ. Tomēr pirms tam tā bija veikusi vairāku citu banku pievienošanu.

## Darbība

90% no bankas ieņēmumiem ir no darbības vietējā (ASV) tirgū. Tā darbojas 32 štatos un federālajā apgabalā, kā arī 30 ārvalstīs. ASV tā apkalpo 59 miljoni klientu, un tai ir 6100 nodaļu un 18 500 bankomātu. Tā sponsorē vairākas augstākās klases beisbola, basketbola, amerikāņu futbola komandas, kā arī NASCAR un golfa sacensības.

## Ārējās saites

* ''Google Finance''
* Īpašnieki no ''MSN money''
Tukāns (zvaigznājs)

**Tukāns** ir dienvidu puslodes zvaigznājs, kuru 16. gadsimta beigās aprakstīja divi nīderlandiešu navigatori Pīters Kaizers (*Pieter Dirkszoon Keyser*) un Frederiks de Houtmans (*Frederick de Houtman*). Šajā zvaigznājā atrodas Mazais Magelāna mākonis.

## Ārējās saites
JPMorgan Chase

***JPMorgan Chase & Co*** ir ASV bāzēta multinacionāla investīciju banka un finanšu pakalpojumu uzņēmums. Sevišķi spēcīga banka ir aktīvu pārvaldīšanā un privāto kapitālieguldījumu jomā. *JPMorgan Chase* pārvaldībā esošais hedžfonds ir lielākais ASV. Pēc 2017. gada datiem tā ar 2,534 triljoniem ASV dolāru lieliem aktīviem ir lielākā banka ASV un sestā lielākā banka pasaulē. Pēc 2018. gada datiem tā ir vērtīgākā banka pasaulē pēc tirgus kapitalizācijas. Pēc 2018. gada datiem visā pasaulē tajā strādā ap 250 000 darbinieku.

Mūsdienu *JPMorgan Chase & Co* vēsturiski veidojusies no vairākiem uzņēmumiem. Uzņēmuma mātes kompānija *Bank of the Manhattan Company* dibināta 1799. gadā un ir viens no senākajiem finanšu uzņēmumiem pasaulē. Uzņēmums ar pašreizējo nosaukumu nodibināts 2000. gadā, kad pārvaldītājsabiedrība *Chase Manhattan Corporation* iegādājās finanšu kompāniju *J.P. Morgan & Co.*.

2018. gadā *JPMorgan Chase & Co* paziņoja, ka 2019. gada laikā nojauks savu pašreizējo galveno mītni Parka avēnijā 270 Ņujorkā un tās vietā taps jauna ēka. Plānots ka jaunās ēkas augstums būs 365 metri un tajā būs vietas ap 15 000 darbinieku. Pašreizējā ēka ir 215 metrus augsta un tajā strādā ap 6 000 darbinieku.

## Vēsture
1823. gadā tika nodibināta *New York Chemical Manufacturing Company*, kas 1824. gadā nodibināja *Chemical Bank of New York*, kura ar nosaukumu *Chemical Banking Corporation* darbojās līdz 1996. gadam, kad mainīja nosaukumu uz *Chase*, iegādājoties *Chase Manhattan Corporation*.

*Chase Manhattan Corporation* savukārt nodibināta 1955. gadā, kad apvienojās *Chase National Bank* un Ārona Bura dibinātā *Bank of the Manhattan Company*. *Chase Manhattan Corporation* 20. gadsimta septiņdesmitajos un astoņdesmitajos gados vadīja Deivids Rokfellers, un tā bija viena no prestižākajām bankām, līdz 20. gadsimta deviņdesmitajos gados tā nonāca grūtībās nekustamo īpašumu krīzes dēļ un to nopirka *Chemical Banking Corporation*, paturot prestižo *Chase* nosaukumu.

1895. gadā nodibinājās finanšu uzņēmums *J.P. Morgan & Company*, kura vadītājs Dž. P. Morgans bija viens no ietekmīgākajiem ASV finansistiem starp pasaules kariem.

2000. gadā *Chase Manhattan Corporation* iegādājās *J.P. Morgan & Co.* un tika nodibināta *JPMorgan Chase*. 2004. gadā *JPMorgan Chase* iegādājās Čikāgā bāzēto *Bank One Corporation* — savulaik sesto lielāko ASV banku, bet 2008. gada sākumā *JPMorgan Chase* pārņēma piekto lielāko ASV investīciju banku *[[Bear Stearns]]*, kas bija nonākusi grūtībās nekustamo īpašumu krīzes dēļ.

## Ārējās saites
* ''Google Finance'' 
* Īpašnieki 

## Atsauces
Tīkliņš

**Tīkliņa** zvaigznāju izveidoja Nikolā Lakals. Tīkliņa Zeta zvaigzne ieguva plašu popularitāti NLO interesentu vidū pēc Betijas un Bārnija Hilu paziņojuma, ka viņus nolaupījušie citplanētieši nākot no tieši šīs zvaigznes.

## Ārējās saites
Trīsstūris (zvaigznājs)

**Trīsstūris** jeb **Trijstūris** () ir ziemeļu puslodes zvaigznājs. Zvaigznājā ir 19 zvaigznes, kas spožākas par 6. redzamo zvaigžņlielumu un tādēļ saskatāmas ar neapbruņotu aci. Tomēr neviena no šī nelielā zvaigznāja (78. no 88 pēc izmēra) zvaigznēm nav spožāka par 3. zvaigžņlielumu, tādēļ zvaigznājs nav viegli pamanāms. Trīs spožākās tā zvaigznes veido šaurleņķa trijstūri, pateicoties kam tas arī ieguvis savu vārdu.

## Vēsture

Zvaigznājs pašlaik zināmajās Eiropas debesu kartēs ieviests 2. gadsimtā, Klaudija Ptolemaja darbā Almagests, kas lielā mērā bāzēts uz mūsdienās zudušajiem Hiparha datiem. Jau pirms viņiem tā zvaigznes bijušas zināmas feniķiešiem un krētiešiem.

Babilonijas zvaigžņu katalogos šis zvaigznājs tika apvienots ar Andromēdas Gammu un saukts par "Arklu", jo Trīsstūra parādīšanās debesīs Divupē februārī iezīmēja aršanas darbu sākumu.

Grieķi nosauca Trīsstūri par Deltotonu (*Δελτωτόν*), pamatojoties uz trīsstūra līdzību grieķu burtam "delta". Vēlāk grieķiem parādījās arī versija, ka tas līdzinās Sicīlijai.

Arābi Trīsstūra zvaigznes dēvējuši par Mutallu, bet senie ebreji — par Šālīšu, atbilstoši tālaika trīsstūrainam mūzikas instrumentam.

Ķīnieši Trīsstūra daļu debesīs apvienoja ar Andromēdas Gammu un nosauca šo figūru par "Debesu Lielo ģenerāli".

Astronoms Jans Hevēlijs XVII gadsimtā no Trīsstūra atdalīja atsevišķu Mazā Trīsstūra zvaigznāju, bet šī ideja neguva popularitāti un mūsdienās šāda zvaigznāja nav.

## Spožākās zvaigznes
Tabulā uzskaitītas 10 spožākās zvaigznes Trīsstūra zvaigznājā pēc redzamā spožuma.

## Citi objekti

Zvaigznājā atrodas Trīsstūra galaktika, kura, tāpat kā mūsu galaktika, pieder pie Vietējās galaktiku grupas un ir viena no lielākajām tajā.

## Atsauces

## Ārējās saites
Tautas attīstības indekss

thumb|430x430px|Pasaules karte, kas attēlo Tautas attīstības indeksa līmeņus (balstīta uz 2019. gada datiem, publicēta 2020. gadā).
**Tautas attīstības indekss** (**TAI**, , HDI) ir indekss, kurā apvienotas dzīves ilguma, rakstpratības, izglītības līmeņa un IKP uz iedzīvotāju normalizētās vērtības visā pasaulē. Tas tiek izmantots kā standarta metode tautas attīstības noteikšanā. Tas ir ANO Attīstības programmas pieņēmums, kas atsaucas uz indivīdu iespēju paplašināšanu, sniedzot plašākas izglītības, veselības aprūpes, ienākumu, nodarbinātības un citas iespējas. TAI pamatā lieto valstu sarindošanai pēc to "tautas attīstības", lai noteiktu, vai valsts ir attīstīta, attīstības vai jaunattīstības valsts.

## Valstis ar lielāko TAI pasaulē
*  = pieaugums
*  = nemainīgs
*  = samazinājums

## Skatīt arī
* Valstu saraksts pēc Tautas attīstības indeksa
* Teritorijas attīstības indekss

## Atsauces
Somijas prezidents

**Somijas Republikas prezidents** (, ) ir Somijas valsts vadītājs. Tā kā Somija ir parlamentāra republika, prezidentam nav tik lielas varas kā parlamentam.

Somijas Republikas prezidenta amats tika izveidots 1919. gadā, viņu tiešās vēlēšanās uz 6 gadiem ievēl Somijas pilsoņi uz ne vairāk kā diviem termiņiem pēc kārtas. Pašreizējais Somijas Republikas prezidents ir Aleksanders Stubs.

## Vēsture
Pēc Somijas lielhercogistes neatkarības pasludināšanas 1917. gada 6. decembrī un Somijas pilsoņu kara beigām 1918. gadā Somijas valdošās aprindas vēlējās izveidot Somijas Karalisti pēc Skandināvijas valstu iekārtas paraugiem. 1918. gada 9. oktobrī Somijas parlaments par karali ievēlēja Hesenes landgrāfu Frīdrihu Kārli (, ). Viņa prombūtnes laikā valsti vadīja parlamenta ievēlētais reģents Pērs Ēvinds Svīnhūvuds. Pēc Novembra revolūcijas Vācijā 1918. gada 14. decembrī ievēlētais karalis Frīdrihs Kārlis, tā arī neieradies Somijā un nekāpis tronī, atteicās no troņa. Par reģentu kļuva Karls Gustavs Mannerheims. Pēc tam, kad Somija kļuva par republiku, Mannerheims kandidēja prezidenta vēlēšanās, tomēr zaudēja Kārlo Juho Stolbergam, kas kļuva par pirmo Somijas Republikas prezidentu.

## Somijas Republikas prezidentu saraksts

## Atsauces
Daugava (nozīmju atdalīšana)

**Daugava** var būt:
* Daugava, upe Latvijā, Baltkrievijā, Krievijā
* Daugava, 1891. gadā būvēts tvaikonis
* Daugava, 1958. gadā būvēts motorkuģis
* dažādi preses izdevumi:
** Daugava, mēnešraksts, kas iznāca Rīgā 1928—1940
** Daugava, literārais žurnāls, kas iznāca Zviedrijā 1945—1947
** Daugava, laikraksts, kas iznāca Vācijā 1962—1969
** Даугава, literāri māksliniecisks žurnāls krievu valodā, kas iznāca Rīgā 1977—2008 (skat. apraksts )
* Daugava, grāmatu apgāds
* Daugava, filma (1934), pirmā latviešu skaņufilma (skat. ''Jaunākās Ziņas'' № 61, 1934.g., raksts „Pie pirmās latviešu skaņufilmas šūpuļa“, 3. lpp.)
* poēma "Daugava", ko sarakstījis Rainis ap 1919. gadu
* Daugava, koris
* Daugava, dzelzceļa stacija Sēlpils pagastā
* Daugava, rūpnīcā Radiotehnika 1954-1959 ražota radiola
* Daugava, viesnīca Rīgā, Kuģu ielā 24

## Sportā
* Sporta biedrība "Daugava" — vairāku sporta veidu klubu biedrība Latvijas PSR, dibināta 1944. gadā; ietvēra un pārraudzīja vairāk zemāk uzskaitītās komandas un stadionus
* **Futbola klubi:**
** Daugava (1996—1997) un LU/Daugava (1997—2000) — bijušā futbola kluba FK Torpedo Rīga nosaukumi;
** FC Daugava — bijušais futbola klubs no Daugavpils, kurš tika dibināts 2001. gadā kā *FC Ditton;*
** BFC Daugava — futbola kluba BFC Daugavpils nosaukums no dibināšanas 2009. gadā līdz 2014. gadam;
** LBF JFK Daugava – 2014. gadā dibināta bērnu un jauniešu futbola klubs un akadēmija, no 2025. g. kopīga komanda ar FK Union;
** FK Daugava — 1940. gadu futbola klubs no Liepājas;
** FK Daugava — bijušais futbola klubs no Rīgas, kurš pastāvēja no 1944. līdz 1990./1991. gadam;
** FK Daugava — bijušais futbola klubs no Rīgas, kurš dibināts 2003. gadā kā *FK Jūrmala*;
** FK RFS — futbola klubs no Rīgas, kurš no 2005. līdz 2008. gadam spēlēja līdz spēlēja ar nosaukumu *FSK Daugava 90* un no 2008. līdz 2010. gadam kā *FK Daugava.*
* **Stadioni:**
** "Daugava" — stadions Daugavpilī.
** "Daugava" — stadions Jelgavā.
** "Daugava" — stadions Rīgā.
** "Daugava" — stadions Liepājā.

## Skatīt arī
* Daugavas loki, dabas parks starp Krāslavu un Daugavpili
* Daugavas muzejs Doles salā
* Daugavas Rīts, laikraksts Pļaviņās
* Daugavas Vanagi, trimdas latviešu organizācija
* "Daugavas vēji", Alberta Sprūdža stāstu krājums (1937)
* Daugavas Vēstnesis, laikraksts, kas iznāca Daugavpilī 1924—1940
* Daugavas vizbulis jeb meža vizbulis, *Anemone sylvestris*
* Daugaviņš
* Sausā Daugava
* Vecdaugava

## Atsauces
ExxonMobil

**ExxonMobil** ir ASV naftas un gāzes ieguves, pārstrādes un to produktu pārdošanas uzņēmums, lielākā pasaules privātā naftas kompānija. Iegūst un pārstrādā 3% no pasaules naftas produktiem. Tomēr pasaulē ir vairākas citas valstij piederošas naftas kompānijas, kas pēc produkcijas apjomiem ir lielākas par *ExxonMobil*. *ExxonMobil* biznesa prakse bieži tiek kritizēta vides aizsardzības, politikas lobēšanas un cilvēktiesību sakarā.

## Vēsture
[thumb|200px|left|[Esso zīmola benzīntanks Norvēģijā]]
*ExxonMobil* ir Džona Rokfellera 1870. gadā dibinātās kompānijas *[[Standard Oil]]* pēctece. 20. gadsimta sākumā *Standard Oil* faktiski monopolizēja ASV tirgu, tāpēc 1911. gadā ar tiesas lēmumu tā tika sadalīta 34 neatkarīgās kompānijās. Viena no tām bija *Standard Oil Company of New Jersey*, vēlāk saukta par *Exxon*, bet otra - *Standard Oil Company of New York*, vēlāk saukta par *Mobil*. 1999. gadā abas šīs kompānijas apvienojās, izveidojot mūsdienu *ExxonMobil*.

1989. gadā *Exxon* tankers *[[Exxon Valdez]]* cieta katastrofu pie Aļaskas krastiem, izraisot ekoloģisku katastrofu. 

## ExxonMobil pazīstamākie zīmoli

100px 100px 100px

## Ārējās saites
* ''Google Finance''
* Īpašnieki
Burnout Legends

***Burnout Legends*** ir ātrumsacīkšu spēle, *[[Burnout (sērija)|Burnout]]* sērijas pirmā spēle. To *[[PlayStation Portable]]* un *[[Nintendo DS]]* konsolēm izstrādāja *[[Criterion Games]]*, bet  izdeva *[[Electronic Arts]]*, vienlaikus ar *[[PlayStation 2]]* un *[[Xbox]]* konsolēm paredzētās *[[Burnout Revenge]]* izdošanu. Daudzas *Burnout Legends* trases un spēles režīmi ir ņemti no *Burnout* sērijas pirmajām trim spēlēm, jo īpaši *[[Burnout 3 Takedown]]*.

 tika izdota spēles *[[Nintendo DS]]* versija, kas slikti novērtēta skaņas dēļ, atšķirībā no ļoti labi novērtētās spēles PSP versijas, kas, piemēram, *[[GameSport]]* vietnē saņēma 9 balles no 10.

## Automašīnas
Pavisam *Burnout Legends* pieejamas 89 kompaktās, *muscle*, kupejas un sporta klases automašīnas. Spēlē ir arī automašīnas, ko var iegūt uzvarot īpašās sacensībās, kā arī kolekcionāru mašīnas, ko var iegūt sacenšoties ar citiem spēlētājiem caur WiFi.

## Ārējās saites
* ''Burnout Legends'' oficialā tīmekļa vietne
Heroes of Might and Magic: Quest for the Dragon Bone Staff

***Heroes of Might and Magic: Quest for the Dragon Bone Staff*** ir 2001. gadā izdota videospēle *[[PlayStation 2]]* konsolei. Lai gan 3DO spēli pārāk nereklamēja, tā ir spēles *[[King's Bounty]]* rimeiks, tāpēc *Heroes of Might and Magic: Quest for the Dragon Bone Staff* nav pārāk saistīta ar pārējo *[[Heroes of Might and Magic]]* sēriju.

## Ārējās saites
* Spēles profils ''Mobygames'' mājaslapā
Duans Ki

**Duans Ki** (, miris 110. gadā) bija pēdējais Haņu dinastijas Rietumu reģiona Ģenerālis Protektors, kas kalpoja no 106. gada līdz 107. gadam.
FlatOut: Ultimate Carnage

**FlatOut: Ultimate Carnage** ir trešā spēle *FlatOut* spēļu sērijā. Iepriekš šī spēle bija zināma kā *FlatOut: Total Carnage*. Par spēli oficiāli paziņoja  un to izdeva  Eiropā,  Austrālijā un  ASV Xbox 360. Spēle ir mazliet uzlabots FlatOut 2 ar jaunu spēlēšanas veidu un labāku grafiku.

Demo versija Xbox 360 tika izdota Xbox Live Marketplace . PC versija tika izdota 2008. gada jūnijā. Ir arī rokā turamās konsoles PlayStation Portable versija ar nosaukumu *FlatOut: Head On*.

## Skaņas celiņš
* 32 Leaves - Waiting
* A Static Lullaby - Hang 'em High
* This is Menace - Cover Girl Monument
* Art of Dying - You Don't Know Me
* The Classic Crime - Blisters and Coffee
* Dead Poetic - Narcotic
* Everything at Once - Boys on the Hill
* Hypnogaja - They Don't Care
* Kazzer - Fuelled by Adrenaline
* Manafest - Wanna Know You
* No Connection - Feed the Machine
* No Connection - The Last Revolution
* Opshop - Nothing Can Wait
* Point Defiance - Union of Nothing
* Sasquatch - Believe It
* Supermercado - Ditch Kitty
* The Riverboat Gamblers - True Crime
* The Sleeping - Listen Close
* The White Heat - The Is My Life
* Luna Halo - I'm All Right

## Ārējās saites
* Oficiālā FlatOut mājaslapa
Masačūsetsas Tehnoloģiju institūts

thumb|right|278px
**Masačūsetsas Tehnoloģiju institūts** () ir privāta universitāte, kas atrodas Keimbridžā, Masačūsetsā. Tajā ir piecas skolas un viena koledža, kopā 32 akadēmiskie departamenti, ar spēcīgu uzsvaru uz zinātnisku un tehnoloģisku izpēti.
Pasaules universitāšu akadēmiskajā reitingā ieņem 4. vietu (2017).

MIT devums un ikgadējie izpētes izdevumi ir vieni no lielākajiem starp ASV universitātēm.

## Vēsture
Masačūsetsas Tehnoloģiju institūtu (MIT) 1861. gadā dibināja Viljams Bartons Rodžerss līdz ar industrializācijas pieaugumu ASV. Lai arī bāzēta uz Vācijas un Francijas politehnikumu modeļiem, MIT dibināšanas filozofija *mācīties darot* padarīja to par pionieri laboratorijas instrukciju jomā, izpētes studiju laikā un progresīvā arhitektūrā. Kā valdības finansēts izpētes un izstrādes centrs Otrā pasaules kara laikā MIT zinātnieki izstrādāja militārās aizsardzības tehnoloģijas, kas vēlāk kļuva par svarīgiem mehānismiem datoros, radaros un inerciālās vadības sistēmās. Pēc kara MIT reputācija paplašinājās ārpus pamatkompetencēm zinātnē un inženierijā līdz sociālajām zinātnēm kā ekonomika, lingvistika, politikas un vadības zinātne.

MIT abiturienti un fakultāte kļuva slavena ar savu tehnisko intelektuālo potenciālu (72 Nobela prēmijas, 47 Nacionālās zinātnes medaļas saņēmēji un 29 Makartūra stipendijas), uzņēmēju spējām (1997. gada pētījums apgalvoja, ka ar MIT saistīto personu kompāniju kopējie ienākumi veidotu 24. lielāko pasaules ekonomiku), un nekaunību (biežā prakse, veidojot komplicētus praktiskos jokus).

## Atsauces

## Ārējās saites

*
Čārlzs Ebots

thumb|250px|Čārlzs Grīlijs Ebots.

**Čārlzs Grīlijs Ebots** (, dzimis , miris ) bija ASV astrofiziķis, astronoms un speciālists par Saules fizikālo dabu. Viņš meklēja veidus, kā izmantot Saules doto enerģiju.

Ebots pabeidza Masačūsetsas tehnoloģisko institūtu. No 1907. gada līdz 1944. gadam viņš bija Smitsonas astrofizikālās observatorijas () direktors, bet no 1924. gada līdz 1944. gadam Smitsona institūta sekretārs.

Ebots kā zinātnieks strādāja pie Saules radiācijas, pētīja Saules un zvaigžņu doto gaismu. Ebots ir izpētījis Saules spektra infrasarkano daļu. Ebots 1953. gadā nonāca pie slēdziena, ka Saules starojuma izmaiņas ietekmē laikapstākļus uz Zemes.

Viņa vārds nosaukts arī krāteris uz Mēness virsmas — Ebota krāteris.

## Ārējās saites
Gauja (nozīmju atdalīšana)

**Gauja** var būt:
* Gauja, upe Latvijā
* Gauja (Dienvidamerikas upe) (arī *Kerepi*), upe Dienvidamerikā
* Gauja, tvaikonis, būvēts 1899. gadā
* Gauja, trimdas latviešu grāmatu apgāds
* Gauja (1934), viena no pirmajām skaņu filmām latviešu valodā, producents Vasīlijs Jemeļjanovs
* Gauja, «Radiotehnikas» radiouztvērēju modelis
* Gauja, "Sarkanās zvaigznes" mopēda modelis
* Gauja, apdzīvota vieta Ādažu novada, Carnikavas pagastā
* Gauja, apdzīvota vieta Siguldas novada, Inčukalna pagastā
* Gauja, pieturas punkts dzelzceļa līnijā Rīga—Skulte
* bijušās Piebalgas stacijas sākotnējais nosaukums
* Gauja ir arī populārs govju vārds

## Uzvārds
* Andris Gauja (1978), režisors
* Elza Gauja (1993), kinorežisore, aktrise, producente 
* Ināra Gauja (1965), teātra scenogrāfe
* Mārtiņš Gauja (1915), gleznotājs
Habarovskas "Amur"

**Habarovskas "Amur"** () ir hokeja komanda, kura bāzēta Habarovskā, Krievijā un spēlē Kontinentālajā hokeja līgā. Tā kā Habarovska atrodas tālu Krievijas austrumos, tad attālums līdz tuvākajai pilsētai, kurā ir kāda Kontinentālās hokeja līgas komanda ir 3000 km.

"Amur" ne reizi nav izcīnījusi Krievijas Superlīgas čempiones titulu, lai gan aizvadījusi tajā 10 sezonas. Komandas augstākais sasniegums tajā ir 2000.-01. gada sezonā izcīnītā 9. vieta.

Sākot ar 2008.-09. gada sezonu klubs spēlē Kontinentālajā hokeja līgā. Tās pirmajā sezonā "Amur" palika 20. vietā, izslēgšanas kārtai nekvalificējoties. Gagarina kausa izcīņā komanda vienīgo reizi piedalījusies 2011.-12. gada sezonā, pirmajā kārtā ar 0-4 piekāpjoties Omskas "Avangard".

## Spēlētāji
### Pašreizējais sastāvs
*Pēdējoreiz atjaunots 2020. gada 21. oktobrī.*

#### Vārtsargi

* 18  Jevgeņijs Aļikins
* 30  Jevgeņijs Kiseļovs
* 39  Mareks Langhamers

#### Aizsargi

* 3  Ņikita Aleksandrovs
* 6  Valērijs Vasiļjevs
*23  Jurijs Sergijenko
*27  Dominiks Masins
* 34  Pāvels Turbins
* 39  Ņikita Zimins
* 43  Maksims Ignatovičs
* 47  Mihals Jordāns
* 52  Sergejs Teresčenko
* 55  Gļebs Korjagins
*78  Pāvels Medvedevs
* 82  Aleksandrs Gopijenko
* 88  Ņikita Kamalovs

#### Uzbrucēji

* 7  Sergejs Ivanovs
* 11  Ņikita Jazkovs
* 12  Kirils Raskazovs
* 13  Artjoms Železkovs
* 15  Jegors Domničevs
* 16  Mihails Radenko
* 17  Vladimirs Butuzovs
* 20  Hineks Zahorna
* 28  Deniss Golubevs
* 45  Valentīns Pjanovs
* 61  Aleksandrs Gorškovs
* 71  Vladislavs Ušeņins
* 72  Daņila Fjodorovs
*79  Vjačeslavs Ušeņins
* 80  Tomāšs Zahorna
* 87  Arturs Gizdatuļins
* 90  Aleksandrs Poluņins

## Visu KHL sezonu rezultāti

## Līderi
### Komandas KHL rezultatīvākie spēlētāji

### Kluba spēlētāju rekordi
* Visvairāk gūto vārtu sezonā: Jakubs Petružāleks, 22 (2011.—12.)
* Visvairāk rezultatīvo piespēļu sezonā: Jakubs Petružāleks, 29 (2011.—12.)
* Visvairāk gūto punktu sezonā: Jakubs Petružāleks, 51 (2011.—12.)
* Visvairāk soda minūšu sezonā: Vladimirs Antipins, 85 (2008.—09.)
* Visvairāk gūto punktu sezonā, starp aizsargiem: Miko Meenpē, 36 (2011.—12.)

### Zvaigžņu spēļu dalībnieki

## Komandas iepriekšējie logo

Attēls:Amur1.png|Kluba logo 1970. gadu sākumā
Attēls:Amur2.png|Kluba logo 1980. gadu sākumā
Attēls:Amur3.png|Kluba logo no 1987. gada līdz 1990. gadu sākumam
Attēls:Amur4.png|Kluba logo no 1998. līdz 2006. gadam
Attēls:Logo amur2.png|Kluba logo no 2006. līdz 2014. gadam